**Ministru kabineta noteikumu projekta “Grozījumi Ministru kabineta 2009. gada 11. augusta noteikumos Nr. 918 „Noteikumi par ūdenstilpju un rūpnieciskās zvejas tiesību nomu un zvejas tiesību izmantošanas kārtību””**

**sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Projekta mērķis ir divu jaunu makšķerēšanas, vēžošanas un zemūdens medību karšu veidu ieviešana, kā arī esošo karšu veidu cenu noapaļošana. Projektā tiek precizēti punkti, kas saistīti ar 24.10.2019. grozījumiem Zvejniecības likumā, kas nosaka institūciju funkcijas zvejas atļauju izsniegšanā. Noteikumu projektā esošo makšķerēšanas karšu cenu izmaiņas stāsies spēkā ar 01.01.2021., bet iespēja internetā iegādāties jaunā veida makšķerēšanas kartes paredzēta no noteikumu stāšanās spēkā dienas. |

|  |
| --- |
| I. Tiesību akta projekta izstrādes nepieciešamība |
| 1. | Pamatojums | Zvejniecības likuma 7. panta piektā un astotā daļa, 13. panta otrās daļas 1. punkts un 25. panta otrā daļa |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta 2009.gada 11.augusta noteikumos Nr. 918 “Noteikumi par ūdenstilpju un rūpnieciskās zvejas tiesību nomu un zvejas tiesību izmantošanas kārtību” (turpmāk - MK noteikumi Nr. 918) ir noteiktas divu veidu makšķerēšanas, vēžošanas un zemūdens medību kartes (turpmāk – makšķerēšanas karte) – gada un īstermiņa (triju mēnešu) makšķerēšanas karte. Pamatojoties uz MK noteikumu Nr. 918 20. punktu un Zemkopības ministrijas (turpmāk – ZM) un SIA „Latvijas lauku konsultāciju un izglītības centrs” (turpmāk – LLKC) 02.12.2016. noslēgto līgumu Nr. 2016/94 un 19.12.2019. līgumu Nr. 2019/103, LLKC no 2017. gada organizē makšķerēšanas karšu izplatīšanu. Lai pilnīgāk apmierinātu makšķernieku vajadzības un pieprasījumu, kā arī popularizētu makšķerēšanu kā ģimenes brīvā laika nodarbi, Latvijā nepieciešams dažādot esošo makšķerēšanas karšu klāstu, piedāvājot īsāka laikposma makšķerēšanas kartes, kādas ir pieejamas arī kaimiņvalstīs Lietuvā un Igaunijā. Šāds ierosinājums ir izskanējis no makšķerēšanas sabiedriskajām organizācijām. Īstermiņa kartes būtu ieinteresēti iegādāties gan vietējie makšķernieki, kas nemakšķerē regulāri, gan ārvalstu viesi, kas Latvijā uzturas salīdzinoši neilgu laiku.LLKC ir izanalizējis tirgus situāciju, laikā no 01.05.2018. līdz 30.06.2018. pēc ZM ierosinājuma aptaujājot makšķerniekus par to makšķerēšanas paradumiem 2017. gadā (pētījums pieejams ZM). Makšķerēšanas aptaujā LLKC vēlējās iegūt informāciju par to, cik liels sabiedrībā ir pieprasījums pēc jauna veida makšķerēšanas kartes. No respondentiem (galvenokārt esošajiem makšķerniekiem) tika saņemti priekšlikumi, ka būtu jāmaina makšķerēšanas karšu cena un veids, kā arī jādod iespēja internetā iegādāties īstermiņa makšķerēšanas atļaujas www.makskeresanaskarte.lv.Ieguvumi no jaunu makšķerēšanas karšu ieviešanas:* būtu radīts pakalpojums tūristu mītnēm un atpūtas vietām, kas atrodas pie ūdeņiem, lai tās saviem klientiem – atpūtniekiem un tūristiem piedāvātu iespēju makšķerēt Latvijas ūdeņos, nepārkāpjot normatīvo aktu prasības;
* būtu radīts pakalpojums makšķerniekiem – sportistiem, kas piedalās sacensībās pāris reižu gadā, un ārvalstu makšķerniekiem, kas Latviju apmeklē, lai piedalītos starptautisko makšķerēšanas sacensību posmos;
* būtu radīti pakalpojumi cilvēkiem, kas brauc atpūsties pie ūdeņiem tikai dažas reizes gadā;
* būtu radīts pakalpojums gada nogalei. Pašlaik LLKC gada nogalē saņem neapmierinātu klientu zvanus par to, ka makšķerniekam. lai makšķerētu gada nogalē, jāiegādājas makšķerēšanas karte trim mēnešiem, kaut arī līdz gada beigām atlicis īsāks laiks un pakalpojumu nav iespējams pilnvērtīgi izmantot;
* šādu pakalpojumu pieejamība rosinātu iegādāties makšķerēšanas karti tiem makšķerniekiem, kas pašlaik kādu iemeslu dēļ izvairās no makšķerēšanas karšu iegādes, jo nevēlas pirkt makšķerēšanas karti periodam, kurā to nespēj pilnvērtīgi izmantot.

Maksa par makšķerēšanas kartēm ir paredzēta kā valsts nodeva un atbilst likumā "Par nodokļiem un nodevām" noteiktajam valsts nodevas mērķim - personu darbību regulēšana (kontrolēšana, veicināšana, ierobežošana). No kartēm iegūtie maksājumi tiek pārskaitīti valsts budžetā, no kura tālāk tiek veidota Zivju fonda dotācija. Zivju fondā pieejamos līdzekļus izmanto gan zivju resursu ieguves kontroles pasākumiem, gan zivju resursu aizsardzībai un krājumu papildināšanai, kā arī citiem ar zivju resursu izmantošanu un pārvaldību saistītiem pasākumiem. Kartes maksas noteikšana, izdodot šo jomu regulējošos normatīvos aktus, ar Zvejniecības likumu ir deleģēta Ministru kabinetam. MK noteikumos Nr.918 noteiktā maksa par makšķerēšanas kartēm nav tiešā veidā saistīta ar Zemkopības ministrijas veikto darbību izmaksu segšanu. Iegādājoties makšķerēšanas karti, persona atbilstoši normatīvajam regulējumam iegūst tiesības izmantot valsts zvejas (makšķerēšanas) tiesības. Nodevas likme (maksa par karti) ir noteikta MK noteikumu Nr. 918 šo noteikumu 2.1 pielikumā, savukārt 96. punktā ir noteikta par makšķerēšanas, vēžošanas un zemūdens medību tiesību izmantošanu iegūto līdzekļu sadale. Maksas atvieglojumi par makšķerēšanas karti ir noteikti MK noteikumu Nr. 918 100. punktā, atsevišķu personu grupu atbrīvojumi no nodevas samaksas (kartes iegādes) ir paredzēti Ministru kabineta 2015. gada 22. decembra noteikumu Nr. 800 “Makšķerēšanas, vēžošanas un zemūdens medību noteikumi” (turpmāk – MK noteikumi Nr.800) 3. punktā. Lai nodrošinātu to, ka tiesiskais regulējums attiecībā uz karšu iegādi, maksu un atvieglojumiem ir noteikts vienā normatīvajā aktā, noteikumu projekts tiek papildināts ar normām, kas pārņemtas no MK noteikumu Nr.800 3.punkta (noteikumu projekta 2.punkts). Savukārt nelabvēlīgs lēmums par makšķerēšanas kartes iegādi nav iespējams, jo valsts nevar ietekmēt personas vēlmi un tiesības iegādāties karti. Kartēm (gada un trīs mēnešu) nav paredzēta samazināta (atšķirīga) maksa, ja tās tiek iegādātas internetā, jo valsts noteiktā maksa par makšķerēšanas, vēžošanas un zemūdens medību tiesībām ir paredzēta vienāda, neatkarīgi no tā, kur karte tiek iegādāta. Iegādājoties kartes, nav paredzētas atteikuma tiesības, jo kartes tiek personalizētas, kā arī persona pirms kartes iegādes var pārliecināties, vai viņai nav kartes iegādes atbrīvojuma tiesības.Noteikumu projektā tiek svītrots MK noteikumu Nr. 918 95.punkts un precizēts 19.punkts, papildus nosakot arī nodevas (maksas par karti) maksāšanas kārtību. Valsts vides dienests nodrošina makšķerēšanas karšu iegādes kontroli un attiecīgi piemēro administratīvos sodus par šo prasību neievērošanu. Maksa par makšķerēšanas kartēm nav mainīta kopš 2009. gada, turklāt no 2014. gada, kad tika ieviests *euro*, maksa vairs nav apaļos skaitļos, kā tas bija latos. Makšķerēšanas karšu cenu noapaļošana atvieglos norēķināšanos tirdzniecības vietās. Grozījumi noteikumos paredz, ka par gada makšķerēšanas karti līdzšinējo 14,23 EUR vietā būtu jāmaksā 15,00 EUR, bet par trīs mēnešu makšķerēšanas karti līdzšinējo 7,11 EUR vietā – 7,50  EUR. Savukārt viena mēneša makšķerēšanas karte maksātu 5,00  EUR, bet vienas dienas makšķerēšanas karte – 1,50 EUR. Pievienotās vērtības nodoklis karšu cenām turpmāk netiks piemērots. Līdz šim maksai par karti bija noteikts arī PVN, jo iepriekš karšu izplatīšanu nodrošināja konkursa kārtībā uzvarējušās juridiskās personas (pakalpojuma iepirkuma līgums). Kopš 2017.gada izplatīšanas tiesības ar valsts pārvaldes uzdevuma deleģēšanu nodotas LLKC. Tādējādi, ievērojot Pievienotās vērtības nodokļa likuma 3.panta astoto daļu, publiskas personas, kā arī privātpersonas, kuras saskaņā ar Valsts pārvaldes iekārtas likumu pilda tām deleģētus vai ar pilnvarojumu nodotus valsts pārvaldes uzdevumus, neuzskata par nodokļa maksātājiem attiecībā uz darbībām vai darījumiem, kuros tās iesaistās valsts pārvaldes funkciju vai uzdevumu pildīšanā.Maksa par karti tika noteikta gan izvērtējot kādas īstermiņa makšķerēšanas kartes ir pieejamas kaimiņvalstīs Lietuvā un Igaunijā, gan arī modelējot situāciju par jaunu karšu (īsākām termiņam par zemāku cenu) ieviešanas ietekmi uz valsts budžeta līdzekļu ieņēmumiem (lai nodrošināto to nesamazināšanos) no realizēto karšu apjomiem Zivju fonda dotācijas veidošanai (LLKC pētījums pieejams ZM). Šāda esošo makšķerēšanas karšu cenas pārskatīšana un jaunu makšķerēšanas karšu veidu ieviešana nodrošinās to, ka valsts budžetā Zivju fonda dotācijas veidošanai nesamazināsies ieņēmumi no makšķerēšanas karšu tirdzniecības, un tas ir ļoti būtiski, lai īstenotu zivju resursu atražošanu, aizsardzību un citus Zvejniecības likumā minētos pasākumus, kuriem paredzēti šajā fondā pieejamie finanšu līdzekļi. LLKC pētījumā veiktie aprēķini liecina, ka, šādi mainot esošo makšķerēšanas karšu cenas un ieviešot jaunus makšķerēšanas karšu veidus, būtu iespēja nodrošināt nemainīgus kopējos ieņēmumus no makšķerēšanas karšu tirdzniecības, kā arī samazinātos risks par iespējamu ieņēmumu samazināšanos jau tuvā nākotnē.Gada kartes un kartes trim mēnešiem cenas stāsies spēkā 2021. gada 1. janvārī (līdz ar jauna kalendārā gada sākumu), jo makšķerēšanas kartes tiek izdotas noteiktam kalendārajam gadam. Daļa makšķernieku jau ir iegādājusies makšķerēšanas kartes 2020. gadam par šobrīd noteiktajām cenām un šī cena 2020.gadam būtu saglabājama. Tāpat arī uz papīra formātā iegādājamajām kartēm ir norādīta cena pirms grozījumu stāšanās spēkā.Makšķerēšanas kartes apmaksas kārtība normatīvajā regulējumā nav noteikta. Esošās kartes ir iegādājamas mazumtirdzniecībās vietās (Latvijas Pasta nodaļās, specializētos makšķerēšanas veikalos, Maxima veikalu tīklos, Narvesen tirdzniecības vietās u.c. pavisam kopā ap 1500 vietās), kur izplatītājs kartes piegādā, kā arī interneta vietnē www.makskeresanaskarte.lv. Jaunā veida kartes paredzēts izplatīt tikai šajā interneta vietnē. Informācija par apmaksas kārtību ir pieejama tīmekļvietnē www.makskeresanaskarte.lv.Latvijas iekšējo un jūras piekrastes ūdeņu resursu ilgtspējīgas izmantošanas un pārvaldības konsultatīvā padome (turpmāk – Padome) 03.10.2019. tika informēta par esošo makšķerēšanas karšu piedāvājuma pārskatīšanas priekšlikumu. Padome atbalstīja maksas par makšķerēšanas gada karti noapaļošanu uz 15,00 EUR, maksas par triju mēnešu makšķerēšanas karti noapaļošanu uz 7,50 EUR un divu jaunu karšu veidu – viena mēneša kartes par 5 EUR un vienas dienas kartes par 1,50 EUR – ieviešanu.Latvijas Republikas Saeimā 24.10.2019. trešajā lasījumā tika pieņemti Grozījumi Zvejniecības likumā, ar kuriem tiek mainītas institūcijas, kas izsniedz zvejas licences. Jaunais regulējums paredz, ka Valsts vides dienests izsniedz zvejniekiem zvejas atļauju (licenci) zvejai starptautiskajos ūdeņos, kā arī zvejas atļauju (licenci) zvejai īpašos nolūkos un zinātniskās izpētes nolūkos visos ūdeņos. Zemkopības ministrija izsniedz zvejniekiem papildu pilnvarojumu (īpašu atļauju) un zvejas atļauju (licenci) zvejai Baltijas jūrā un Rīgas jūras līcī aiz piekrastes ūdeņiem, bet pašvaldības izsniedz zvejniekiem zvejas atļauju (licenci) zvejai Latvijas Republikas iekšējos ūdeņos un Baltijas jūras un Rīgas jūras līča piekrastes ūdeņos. Tā kā atbilstoši grozījumi zvejniecības normatīvajā regulējumā jau ir izdarīti, ir nepieciešams precizēt arī MK noteikumu Nr. 918 punktus, kuros minēta par zvejas licenču izsniegšanu atbildīgā institūcija.  |
| 3. | Projekta izstrādē iesaistītās institūcijas un publiskas personas kapitālsabiedrības | ZM, LLKC |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību****un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekts ietekmēs LLKC, kas izplata makšķerēšanas kartes, un makšķerniekus, vēžotājus un zemūdens medniekus, kā arī pašvaldības, kas turpmāk izsniegs zvejas atļaujas (licences).  |
| 2. | Tiesiskā regulējuma ietekme uz tautsaimniecību un administratīvo slogu | Tiesiskais regulējums būtiski neietekmēs tautsaimniecības vai uzņēmējdarbības makroekonomiskos rādītājus. Administratīvais slogs nemainās. Sabiedrības grupām un institūcijām projekta tiesiskais regulējums nemaina tiesības un pienākumus, ne arī veicamās darbības.Noteikumu projekts nenozīmīgi ietekmēs makšķerniekus, kam maksa pēc cenas noapaļošanas par gada un trīs mēnešu makšķerēšanas karti palielināsies par 5%, toties tiks dota iespēja izvēlēties un iegādāties makšķerēšanas kartes īsākam termiņam. |
| 3. | Administratīvo izmaksu monetārs novērtējums | Projekts šo jomu neskar.  |
| 4. | Atbilstības izmaksu monetārs novērtējums | Projekts šo jomu neskar.  |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2020.gads | Turpmākie trīs gadi (*euro*) |
| 2021 | 2022 | 2023 |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021.gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022.gadam | izmaiņas, salīdzinot ar vidēja termiņa budžeta ietvaru 2022.gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 668037 | 0 | 668037 | 0 | 668037 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 668037 | 0 | 668037 | 0 | 668037 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 0 | 0 | 0 | 0 | 0 | 0 | 0 |
| 2.1. valsts pamatbudžets | 0 | 0 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 668037 | 0 | 668037 | 0 | 668037 | 0 | 0 |
| 3.1. valsts pamatbudžets | 668037 | 0 | 668037 | 0 | 668037 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | 0 | 0 | 0 | 0 | 0 | 0 | 0 |
| 5. Precizēta finansiālā ietekme | X | 0 | X | 0 | X | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | MK noteikumu Nr. 918 2.1 pielikumā ir noteikta maksa par makšķerēšanas kartēm. Noteikumu projektā ietvertie grozījumi būs savstarpēji izlīdzinoši un neradīs finansiālu ietekmi uz valsts budžeta ieņēmumiem no makšķerēšanas kartēm. Pēdējos gados vidēji tiek pārdotas 85400 makšķerēšanas kartes gadā (48756 gada un 36644 trīs mēnešu makšķerēšanas kartes). Kopējie ieņēmumi no makšķerēšanas karšu tirdzniecības gadā sastāda aptuveni 954335 EUR (no tiem 21% jeb 165628,40 EUR līdz šim veidoja PVN). No atlikušās summas 70% jeb 552094,60 EUR tika ieskaitīti valsts pamatbudžeta ieņēmumos Zivju fonda dotācijas veidošanai, bet 30% palika karšu izplatītājam par makšķerēšanas karšu izplatīšanas organizēšanu. Kopumā, ievērojot karšu realizācijas vidējos radītājus, kā arī to, ka turpmāk karšu maksai netiks piemērots PVN, ik gadu tiek plānots, ka no makšķerēšanas karšu realizācijas valsts budžetā Zivju fonda dotācijas veidošanai nonāks 668037 EUR (70 % no kopējiem karšu tirdzniecības ieņēmumiem).Noteikumu projektā paredzētie grozījumi varētu palielināt ienākumus no gada makšķerēšanas karšu tirdzniecības (gada makšķerēšanas kartes cena palielināta par 0,77 EUR). Lai arī trīs mēnešu makšķerēšanas kartes cena tiktu palielināta par 0,39 EUR, iegādāto trīs mēnešu makšķerēšanas karšu skaits varētu samazināties, jo daļa makšķernieku, kas līdz šim iegādājušies šīs kartes, turpmāk varētu iegādāties viena mēneša makšķerēšanas karti. LLKC prognozē, ka, ieviešot jaunu makšķerēšanas karšu veidus un īstenojot pasākumus, kas mazinātu to makšķernieku skaitu, kuri makšķerē bez makšķerēšanas kartes, kopējais pārdoto makšķerēšanas karšu skaits varētu palielināties par 2,8% un sasniegt 87791 pārdotu makšķerēšaanas karti gadā. Pēc LLKC aprēķiniem, ieņēmumi no makšķerēšanas karšu tirdzniecības pēc grozījumu stāšanās spēkā 2020. gadā un turpmākajos gados varētu nodrošināt valsts budžeta ieņēmumu un Zivju fonda dotācijas nesamazināšanos. Prognozējams, ka pārdoto gada makšķerēšanas karšu skaits būtiski nemainīsies, pārdoto trīs mēnešu makšķerēšanas karšu skaits samazināsies par aptuveni 30% un būs 25650, savukārt pārdotais viena mēneša un vienas dienas makšķerēšanas karšu skaits varētu būt attiecīgi 3013 un 10372.Kopējie plānotie ieņēmumi no makšķerēšanas karšu pārdošanas pēc grozījumu stāšanās spēkā potenciāli varētu būt: 48756 x15,00 + 25650 x7,50 + 3013 x5,00 + 10372 x1,50 = 954338 EUR, kas nodrošinās valsts budžeta ieņēmumus Zivju fonda dotācijas veidošanai 668037 EUR apmērā, ievērojot iepriekš minēto par ieņēmumu sadalījumu starp valsts budžeta ieņēmumiem un karšu izplatītājiem. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Nav. |
| 8. Cita informācija | Nav. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | Ministru kabineta 2015. gada 22. decembra noteikumi Nr. 800 “Makšķerēšanas, vēžošanas un zemūdens medību noteikumi” – gatavojot šo noteikumu grozījumus, jāparedz noteikumu 3.punktā iekļautās normas svītrošana, jo tā tiek ietverta noteikumu projekta 2.punktā, lai izpildītu Zvejniecības likuma 13.panta otrajā daļā paredzēto. |
| 2. | Atbildīgā institūcija | Zemkopības ministrija |
| 3. | Cita informācija | Nav |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| VI. Sabiedrības līdzdalība un komunikācijas aktivitātes |
| 1. | Plānotās sabiedrības līdzdalības un komunikācijas aktivitātes saistībā ar projektu | Atbilstoši 2009.gada 25.augusta noteikumiem Nr.970 “Sabiedrības līdzdalības kārtība attīstības plānošanas procesā” piemērota sabiedrības līdzdalības kārtība tiesību aktu projektu izstrādes procesā. Projekta izstrādes gaitā notikušas konsultācijas ar Latvijas iekšējo un jūras piekrastes ūdeņu resursu ilgtspējīgas izmantošanas un pārvaldības konsultatīvo padomi (turpmāk – Padome) (https://www.zm.gov.lv/zivsaimnieciba/statiskas-lapas/nozares-darba-grupas-padomes/latvijas-ieksejo-un-juras-piekrastes-udenu-resursu-ilgtspejigas-izmant?nid=1127#jump), kuras sastāvā ir valsts institūciju pārstāvji, Latvijas Pašvaldību savienības pārstāvji, Latvijas zvejniekus, makšķerniekus un zemūdens medniekus, kā arī ūdeņu resursu apsaimniekošanu un aizsardzību pārstāvošo nevalstisko organizāciju pārstāvji. Atbilstoši ZM 10.09.2019. kārtībai Nr.15 “Attīstības plānošanas dokumentu projektu, tiesību aktu projektu un informatīvo ziņojumu sagatavošanas un saskaņošanas kārtība” sabiedrības informēšanai un priekšlikumu saņemšanai ZM sagatavoto noteikumu projektu plānots ievietot vietnē [www.zm.gov.lv](http://www.zm.gov.lv). |
| 2. | Sabiedrības līdzdalība projekta izstrādē | Noteikumu projekts apspriests Padomes sēdē 03.10.2019. Sēdes protokols pieejams ZM tīmekļvietnē (https://www.zm.gov.lv/public/ck/files/ZM/zivis/Padomes\_031019\_sedes\_prot.pdf).Informācija par noteikumu projektu sabiedriskajai apspriešanai bija ievietota tīmekļvietnē www.zm.gov.lv un Ministru kabineta tīmekļvietnē no 01.04.2020. līdz 15.04.2020. |
| 3. | Sabiedrības līdzdalības rezultāti | Sabiedriskās apspriešanas laikā iebildumi un priekšlikumi par noteikumu projektu netika saņemti. |
| 4. | Cita informācija | Nav. |

|  |
| --- |
| VII. Tiesību akta projekta izpildes nodrošināšana un tās ietekme uz institūcijām |
| 1. | Projekta izpildē iesaistītās institūcijas  | LLKC |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Saistībā ar projekta izpildi nav nepieciešams veidot jaunas institūcijas, ne arī likvidēt vai reorganizēt esošās.Projekta izpilde neietekmēs institūcijām pieejamos cilvēkresursus. |
| 3. | Cita informācija | Noteikumu projekts tiks ieviests no piešķirtajiem valsts budžeta līdzekļiem. |

Zemkopības ministrs Kaspars Gerhards

Bārtule 26481730

Inese.Bartule@zm.gov.lv